CELEX: 32010D0667
Language: sk
Date: 2010-11-04 00:00:00
Title: 2010/667/EÚ: Rozhodnutie Komisie zo 4. novembra 2010 , ktorým sa mení a dopĺňa rozhodnutie 2007/66/ES o časovo obmedzenom pokuse týkajúcom sa zvyšovania maximálnej hmotnosti dávky niektorých osív krmovín podľa smernice Rady 66/401/EHS [oznámené pod číslom K(2010) 7474]  Text s významom pre EHP

5.11.2010   
            
            
               SK
            
            
               Úradný vestník Európskej únie
            
            
               L 288/23
            
         ROZHODNUTIE KOMISIE
   zo 4. novembra 2010,
   ktorým sa mení a dopĺňa rozhodnutie 2007/66/ES o časovo obmedzenom pokuse týkajúcom sa zvyšovania maximálnej hmotnosti dávky niektorých osív krmovín podľa smernice Rady 66/401/EHS
   [oznámené pod číslom K(2010) 7474]
   (Text s významom pre EHP)
   (2010/667/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 66/401/EHS zo 14. júna 1966 o uvádzaní osiva krmovín na trh (1), a najmä na jej článok 13a,
   keďže:
   
               (1)
            
            
               Časovo obmedzený pokus stanovený v rozhodnutí Komisie 2007/66/ES (2) sa má skončiť 30. júna 2012.
            
         
               (2)
            
            
               V rozhodnutí 2007/66/ES sa požaduje, aby sa pri odchýlení sa od maximálnej veľkosti dávky osiva graminae postupovalo v súlade s pokusom ISTA (International Seed Testing Association, Medzinárodná asociácia pre testovanie osív)/ISF (International Seed Federation, Medzinárodná federácia pre osivá) týkajúcim sa veľkosti dávky rastlinného osiva, ktorý schválila Rada OECD (Organizácia pre hospodársku spoluprácu a rozvoj). Pokus ISTA/ISF týkajúci sa veľkosti dávky rastlinného osiva pokračuje do 31. decembra 2013.
            
         
               (3)
            
            
               Časovo obmedzený pokus stanovený v rozhodnutí 2007/66/ES by sa tiež mal skončiť 31. decembra 2013, aby sa jeho konečný dátum zosúladil s konečným dátumom pokusu ISTA/ISF.
            
         
               (4)
            
            
               Okrem toho by sa mal z dôvodu novej webovej stránky aktualizovať odkaz na pokus ISTA/ISF.
            
         
               (5)
            
            
               Rozhodnutie 2007/66/ES by sa preto malo zodpovedajúcim spôsobom zmeniť a doplniť.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre osivá a množiteľský materiál pre poľnohospodárstvo, záhradníctvo a lesníctvo,
            
         PRIJALA TOTO ROZHODNUTIE:
   Článok 1
   Článok 3 rozhodnutia 2007/66/ES sa nahrádza takto:
   
      „Článok 3
      Časovo obmedzený pokus sa začína 1. januára 2007 a končí sa 31. decembra 2013.“
   
   Článok 2
   Poznámka pod čiarou č. 1 prílohy k rozhodnutiu 2007/66/ES sa nahrádza takto:
   
      
                  „(1)
               
               
                  http://www.seedtest.org/en/ista_isf_experiment_on_herbage_seed_lot_size_content---1--1265--484.html“.
               
            
   Článok 3
   Toto rozhodnutie je určené členským štátom.
   
      V Bruseli 4. novembra 2010
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES 125, 11.7.1966, s. 2298/66.
   
      (2)  Ú. v. EÚ L 32, 6.2.2007, s. 161.